Lennet 'm eus bet skritelloù teuk, gant *soñjit da baeañ ho skodenn, *soñjit da lazhañ ar gouloù a-raok mont kuit. Amañ eo ar verb  kaout soñj : 'm eus ket bet soñj da brennañ dorioù ar wetur ; ho pezit soñj da lazhañ ar gouloù a-raok mont kuit. En doare-gourc'hemenn, e c'heller tremen hep an da : 'pez soñj prenañ bara a-raok dont en-dro. Setu ur frazenn am eus lennet n'eus ket keit-all : *n'en deus ket soñjet sellet ouzh pezh 'm boa prenet. Un tamm mat gwelloc'h e vije bet : N'en deus ket bet soñj da sellet...